व्यापारियों को जीएसटी पर पंजीकरण कराने के लिए शुरू हुई हेल्प डेस्क
वस्तुएवं सेवा कर जीएसटी के लिए पंजीकरण करवाने वाले व्यापारियों की मदद के लिए विभाग ने एक हेल्प डेस्क शुरू किया है। अब व्यापारी इस डेस्क की मदद से अपना पंजीकरण करवा सकते हैं। यह डेस्क लघु सचिवालय की तीसरी मंजिल पर कार्यालय उप आबकारी एवं कराधान आयुक्त (बिक्री कर) हिसार में शुरू किया गया है। वैट में पहले से पंजीकृत व्यापारी जीएसटी में पंजीकरण करवाने के लिए अंतिम तिथि 15 मार्च 2017 है। इसके बाद विभाग का पोर्टल बंद हो जाएगा और व्यापारी अपना पंजीकरण नहीं करवा पाएंगे।
डीईटीसी डाॅ. सुरेंद्र लाठर ने बताया कि वैट में पंजीकृत सभी व्यापारियों को अब जीएसटी में अपना पंजीकरण करवाना अनिवार्य है। नए व्यापारी भी निशुल्क अपना पंजीकरण करवा सकते है। उन्होंने बताया कि जिन व्यापारियों को जीएसटी में पंजीकरण करवाने में दिक्कत रही है वह विभाग के हेल्प डेस्क से मदद ले सकते हैं। हेल्प डेस्क की देखरेख ईटीओ रमाकांत शर्मा करेंगे। जीएसटी में पंजीकरण करवाने के लिए व्यापारियों को आधारकार्ड, पैन कार्ड, मलकियत या किरायानामा, वैट जी-वन, बैंक अकांउट, फोटो, मोबाइल नंबर और -मेल पता होना जरूरी है।
hin_Deva hin_Deva hin_Deva